Diari Oficial de la Generalitat Valenciana


Sumari del DOGV 8925, del 14-10-2020 (2020/8163)

RESOLUCIÓ de 2 d'octubre de 2020, de la directora general de Modernització i Relacions amb l'Administració de Justícia, per la qual s'inscriu la modificació dels Estatuts del Col·legi Oficial de Terapeutes Ocupacionals de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8163


Data del document
:   02-10-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 2 d'octubre de 2020, de la directora general de Modernització i Relacions amb l'Administració de Justícia, per la qual s'inscriu la modificació dels Estatuts del Col·legi Oficial de Terapeutes Ocupacionals de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana. [2020/8163]  
  
Vist l'expedient de sol·licitud de modificació estatutària instruït a instàncies del Col·legi Oficial de Terapeutes Ocupacionals de la Comunitat Valenciana, inscrit amb el número 112 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en el qual se sol·licita la inscripció de la modificació dels seus Estatuts en aquest registre, atesos els següents  
  
  
Fets  
Primer. Pel president del Col·legi Oficial de Terapeutes Ocupacionals de la Comunitat Valenciana, es va presentar en data de 26 de juliol de 2019, sol·licitud d'inscripció de la modificació parcial dels Estatuts del Col·legi Oficial de Terapeutes Ocupacionals de la Comunitat Valenciana, en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon. Els Estatuts del Col·legi Oficial de Terapeutes Ocupacionals de la Comunitat Valenciana van ser aprovats mitjançant Resolució de 23 de març de 2011, del director general de Justícia i Menor de la Conselleria de Justícia i Administracions Públiques (DOGV 6502, 14.04.2011), i modificats per la Resolució de 29 de juliol de 2014, del director general de Justícia, (DOGV 7344, 22.08.2014).  
Tercer. La modificació parcial dels Estatuts del Col·legi Oficial de Terapeutes Ocupacionals de la Comunitat Valenciana va ser aprovada per l'Assemblea General del Col·legi el 18 de maig de 2019, segons certificat del secretari del Col·legi, amb el vistiplau del president.  
Quart. La modificació estatutària la inscripció de la qual se sol·licita es refereix al canvi de redacció dels articles 3.3, 10, 59.3 i 61.2 els quals queden redactats del tenor literal següent:  
  
«Article 3.  
3. El Col·legi Oficial de Terapeutes Ocupacionals de la Comunitat Valenciana tindrà la seua seu a la ciutat de València i el seu domicili social al carrer Doctor Peset Cervera, 16 baix esquerre, 46210 de València, sense perjudici que se celebren reunions dels òrgans de govern en altres llocs de la comunitat autònoma.  
  
Article 10. Col·legiació  
Conforme al que es preveu en l'article 3 al punt segon i en la disposició addicional de la Llei 1/2010, de 30 de març, de la Generalitat, de Creació del Col·legi Oficial de Terapeutes Ocupacionals de la Comunitat Valenciana, per a l'exercici de l'activitat professional de terapeuta ocupacional serà necessària la incorporació al Col·legi en els termes establits en la legislació bàsica estatal.  
  
Article 59. Faltes  
3. Són faltes molt greus:  
a) L'encobriment o promoció de l'intrusisme professional en qualsevol de les seues facetes.  
b) La realització d'actes professionals que siguen motiu d'un veredicte judicial en els quals s'aprecie dol o engany.  
c) L'incompliment dels Estatuts i altres normes col·legials i els principis que inspiren la professió de forma deliberada i dolosa.  
d) La falta de pagament de més d'un any de col·legiació. Aquest fet és motiu d'expulsió sempre que el morós haja sigut requerit degudament.  
e) L'exercici de la professió sense estar col·legiat en qualitat d'exercent en el col·legi corresponent, en cas d'estar establida la col·legiació obligatòria en la legislació estatal.  
  
Article 61. Expedient sancionador  
2. L'expedient sancionador s'ha d'ajustar a les normes següents:  
  
a) El procediment s'iniciarà per acord de la Junta de Govern, d'ofici o com a conseqüència de la denúncia formulada per qualsevol col·legiat, persona o entitat pública o privada. La Junta de Govern, quan tinga coneixement d'una suposada infracció, podrà d'ofici acordar l'obertura d'un període d'informació prèvia a la incoació de l'expedient, amb la finalitat de conéixer les circumstàncies del cas concret.»  
  
  
Fonaments de dret  
  
Primer  
Revisada la sol·licitud de modificació dels Estatuts del Col·legi Oficial de Terapeutes Ocupacionals de la Comunitat Valenciana, aquests contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Segon  
La modificació estatutària ha sigut aprovada amb els requisits i formalitats previstos en aquest article i en els propis Estatuts del Col·legi.  
  
  
Tercer  
Aquesta Direcció general és competent per a tramitar i resoldre el present expedient de conformitat amb el que es disposa en l'article 6.1 de la Llei 6/1997, de 4 de desembre, de Consells i Col·legis Professionals de la Comunitat Valenciana, tenint en compte el que es preveu per la Disposició final del Decret 4/2002, de 8 de gener, pel qual s'aprova el Reglament de desenvolupament de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
Per tot l'anterior; vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana, la Llei 2/1974, de 13 de febrer, de Col·legis Professionals, els articles 11, 25 i 26 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, així com dels articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última, i altres disposicions complementàries d'aplicació pertinent, resolc:  
  
Inscriure la modificació parcial dels Estatuts del Col·legi Oficial de Terapeutes Ocupacionals de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportu  
na.  
  
València, 2 d'octubre de 2020.- La direcció general de Modernització i Relacions amb l'Administració de Justícia: Angels Bixquert Sanz.